b'\n_START_ARTICLE_\nLiga Na\xc8\x9bional\xc4\x83 de handbal feminin 2013-2014, promovare \xc8\x99i retrogradare\n_START_PARAGRAPH_\nAcest articol descrie fazele de promovare \xc8\x99i retrogradare la finalul Ligii Na\xc8\x9bionale de handbal feminin 2013-2014.\n_START_SECTION_\nFormat\n_START_PARAGRAPH_\n\xc3\x8encep\xc3\xa2nd cu edi\xc8\x9bia 2014-2015, Liga Na\xc8\x9bional\xc4\x83 de handbal feminin va reveni la formatul cu 14 echipe. Conform regulamentului publicat de FRH, echipele clasate pe ultimele dou\xc4\x83 locuri \xc3\xaen Liga Na\xc8\x9bional\xc4\x83, sezonul 2013-2014, nu retrogradeaz\xc4\x83 direct, ci trebuie s\xc4\x83 dispute un turneu de baraj \xc3\xaempreun\xc4\x83 cu echipele care au terminat sezonul pe locul 2 \xc3\xaen cele dou\xc4\x83 serii ale Diviziei A. Astfel, primele dou\xc4\x83 clasate \xc3\xaen turneul de baraj vor r\xc4\x83m\xc3\xa2ne sau, dup\xc4\x83 caz, vor promova \xc3\xaen Liga Na\xc8\x9bional\xc4\x83. Conform clasamentului final al Diviziei A, la turneul de baraj au luat parte HM Buz\xc4\x83u, care a terminat pe locul 2 \xc3\xaen seria A, respectiv HC Alba Sebe\xc8\x99, care a terminat pe locul 2 \xc3\xaen seria B._NEWLINE_Pe 6 mai, Federa\xc8\x9bia Rom\xc3\xa2n\xc4\x83 de Handbal a anun\xc8\x9bat c\xc4\x83 meciurile se vor disputa pe teren neutru, \xc3\xaen sistem turneu (fiecare cu fiecare). Pe 19 mai 2014, FRH a publicat programul turneului \xc8\x99i a anun\xc8\x9bat c\xc4\x83 meciurile se vor organiza \xc3\xaen Sala Transilvania din Sibiu, \xc3\xaentre 2 \xc8\x99i 4 iunie 2014._NEWLINE_Ca \xc8\x99i \xc3\xaen edi\xc8\x9biile anterioare, echipele clasate pe locul 1 \xc3\xaen cele dou\xc4\x83 serii ale Diviziei A au promovat direct \xc3\xaen Liga Na\xc8\x9bional\xc4\x83. Aceste echipe sunt CSM Unirea Slobozia, c\xc3\xa2\xc8\x99tig\xc4\x83toare a seriei A, respectiv SC Mure\xc8\x99ul T\xc3\xa2rgu Mure\xc8\x99, c\xc3\xa2\xc8\x99tig\xc4\x83toare a seriei B,'